Poročilo s skupne ture »Turno in alpinistično smučanje«

Izvedba: 26.4.2002

Vodja: Gregor Sluga

Cilj: Plazje – Mangartsko sedlo

Skupna tura je bila obljubljena že 12. in 13. aprila vendar je bila zaradi izjemno slabega vremena preložena na 26.april. Tudi za vikend 26. in 27. april je bila v planu dvodnevna tura, ki pa smo jo zaradi slabše vremenske napovedi izvedli le v soboto 26. aprila. Ob visokih napovedanih temperaturah in pomanjkanju snega smo se odločili, da opravimo turni smuk Plazje, ki premore tudi malo večje naklonine in tako vsaj diši po alpinističnem smuku. 

Ob 6.00 zjutraj smo se zbrali pred društvenimi prostori na Prušnikovi in se z tremi avtomobili odpravili na gorenjsko. Državno mejo smo prečkali v Ratečah in pot nadaljevali do Belopeških jezer. Ker je bila zapornica dvignjena smo se peljali še naprej do konca ceste pri kmečki hiši na veliki jasi. Pot nas je nato vodila po gozdu do vznožja vzpona. Zaradi kopnega gozda smo si oprtali smuči na nahrbtnik. Ob vznožju je bilo snega dovolj in pot smo nadaljevali s turno tehniko. Na primernem mestu smo ponovili tehniko napredovanja s turno opremo in pokazali nekaj možnih varjant obrata s smučmi.  Med vzpom smo govorili še o pravilni izbiri smučine, uporabi »pručk« in delovanju lavinskih žoln. Vzpon smo končali z daljšo pavzo na slovenski strani. Zaradi močnega vetra smo se nato hitro spustili z vrha sedla v dolino. Snežni jeziki so nas z dvakratnim snemanjem smuči pripeljali prav do avtomobila. Turo smo zaključili v Aljaževem hramu, kjer smo imeli tudi zelo kratko analizo ture.

Večino so bili udeleženci že vešči turne smuke in odlični smučarji. Poleg tehničnega znanja je bilo opaziti tudi izvrstno telesno pripravljenost. Težave so se pojavile le pri opremi, saj nekateri niso imeli s seboj derez in cepina. V danih razmerah to sicer ni bila ovira vendar to ni vzgojno. Za varnost se moram posebej zahvaliti Janiju Beletu, ki nam je od KA izposodil dovolj lavinskih žoln, da smo se opremili vsi. Dodatno je Matic R. prispeval svojo lavinsko lopato, tako sta bili na turi dve lopati in s tem zagotovljena večja varnost.
Skupne ture smo se udeležili:
Alpinisti: G.Sluga

Pripravniki: M.Bekež, M.Zalar, M.Škrk, B.Čampa, A.Klemenčič

Tečajniki: B.Zupan, M.Lasič, J.Jelenc, K.Šafar, T.Sitar, T.Erman

Pridruženi osebki: Š.Miklič, D.Zaplotnik, šema, gaj
Dodatne informacije pri meni

                                                                      Gregor Sluga

